stanford-oval/wikipedia huggingface dataset:
Five hundred meter Aperture Spherical Telescope
FAST-radioteleskoopin tehtävät

21 senttimetrin säteilyn tutkiminen (HI)
Pulsarien tutkiminen
toimiminen johtavana teleskooppina VLBI-ketjussa
tähtien välisten molekyylien ja pimeä aineen tutkiminen
älyllisen elämän etsintää Maan ulkopuolelta (SETI)
pulsar ajoitus – pulsarien ajoitusryhmissä (PTA)
FAST-radioteleskoopin tehtävät > Kansainvälinen pulsarien ajoitusryhmä (IPTA)

Kansainvälinen pulsarien ajoitusryhmä koostuu pienemmistä pulsarien ajoitusryhmistä (PTA). Siihen kuuluvat muun muassa European Pulsar Timing Array (EPTA), North American Nanohertz Observatory for Gravitational Waves (NANOGrav), Parkes Pulsar Timing Array (PPTA). Sen tavoitteena on havaita gravitaatioaaltoja käyttämällä ajoitukseen 30 millisekunti pulsaria. Ajoituksen periaate on sama kuin LIGO ja VIRGO ilmaisimissa mutta siinä käytetään neljän kilometrin pituisten lasersäteiden (LIGO:ssa säteiden pituus) sijaan tuhansia valovuosia.
Historia

Ensimmäinen ehdotelma teleskoopista tehtiin 1994. Hanke hyväksyttiin lokakuussa 2008 ja rakentaminen alkoi maaliskuussa 2011.
Varhainen kustannusarvio oli noin 700 miljoonaa juania (noin 110 miljoonaa Yhdysvaltain dollaria). Heinäkuun 2016 tietojen mukaan kustannus on lopulta noin 1,2 miljardia yuania eli noin 162 miljoonaa euroa. Itse teleskoopin kustannusten lisäksi Kiinan valtio joutui maksamaan korvauksia kotinsa menettäneille ihmisille. FAST-teleskooppi vaatii toimiakseen radiohiljaisuuden viiden kilometrin säteellä, minkä vuoksi yli 8 000 ihmistä joutui muuttamaan kauemmas teleskoopista.
Viimeinen lautasantennin 4 450 paneelista asennettiin paikalleen 3. heinäkuuta 2016. Teleskooppi otettiin operatiiviseen käyttöön 25. syyskuuta 2016. Ensimmäisinä vuosina valmistumisen jälkeen radioteleskoopille tehdään tarkistuksia, ja sinä aikana kiinalaiset tutkijat käyttävät sitä alkuvaiheen tutkimuksiin. Maaliskuussa 2021 Kiinan tiedeakatemia viestitti, että telekoopilla tehty 15 kuukauden kestoinen maailmankaikkeuden "vihkijäiskuuntelujakso" oli saatu päätökseen. Kiinan tiedeakatemian tähtitieteelliset observatoriot (NAOC) oli aloittanut tutkimusjaksonsa tammikuussa 2020. Tutkimusjakson vielä kuluessa, teleskoopista ja sen löydöksistä oli laadittu yli 60 vertaisarvioitua julkaisua. Teleskoopin käyttö avattiin tässä vaihessa kansainvälisisille tutkimusehdotuksille.
Aiheesta muualla

Kuvia tai muita tiedostoja aiheesta Five hundred meter Aperture Spherical Telescope Wikimedia Commonsissa
Mäkinen, Jari: Kiina rakentaa jättimäistä radioteleskooppia Tiedetuubi.  26.7.2015. Arkistoitu 13.1.2019. Viitattu 12.1.2019.
Nan, Rendong: Project FAST – Five hundred meter Aperture Spherical radio Telescope (pdf) National Astronomical Observatories, Chinese Academy of Sciences.  huhtikuu 2008. Viitattu 12.1.2019 (englanniksi).
Medellín, Germán Cortés: AOPAF: Arecibo Observatory Phased Array Feed (pdf) National Astronomy and Ionosphere Center, Cornell University.  13.9.2010. Arkistoitu 8.5.2018. Viitattu 12.1.2019 (englanniksi).
Williams II, Robert L.: Five-Hundred Meter Aperture Spherical Radio Telescope (FAST) Cable-Suspended Robot Model and Comparison with the Arecibo Observatory (pdf) Mechanical Engineering – Ohio University.  marraskuu 2015. Viitattu 12.1.2019 (englanniksi).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Five hundred meter Aperture Spherical Telescope
300:n metrin alue 500:n metrin lautasen sisäpuolella. Tällainen tilanne on silloin jos FAST on sunnattu 40 astetta zeniitistä sivuun.
FAST-teleskoopin 500:n metrin koon vertailua Arecibon radioteleskoopin radioteleskoopin 305 metriin.
Käännös suomeksi
Brittany Byrnes

Brittany Anne Byrnes (s. 31. heinäkuuta 1987) on australialainen näyttelijä. Televisiosarjassa H2O hän näytteli Charlottea. Hän on myös näytellyt elokuvassa  Seireenisiskokset (Mermaids).
Aiheesta muualla

Brittany Byrnes
Brittany Byrnes Internet Movie Databasessa. (englanniksi)
Evanescence (albumi)

| Evanescence Evanescence |
| --- | --- | --- |

Studioalbumin tiedot
 Äänitetty : 2009–2011
 Studio : Blackbird Studio, Nashville
 Julkaistu: 11. lokakuuta 2011
 Tuottaja(t): Nick Raskulinecz
 Tyylilaji: alternative metal, nu metal, hard rock
 Kesto: 47.15
 Levy-yhtiö: Wind-up Records
Listasijoitukset
  14.
Evanescencen muut julkaisut
| The Open Door 2006 | Evanescence 2011 | Lost Whispers 2016 |
Singlet albumilta Evanescence
 ”What You Want” Julkaistu: 9. elokuuta 2011  ”My Heart is Broken” Julkaistu: 11. marraskuuta 2011  ”Lost in Paradise” Julkaistu: 25. toukokuuta 2012
Evanescence on yhdysvaltalaisen Evanescence-yhtyeen studioalbumi, joka julkaistiin 11. lokakuuta 2011 Wind-up Records -levy-yhtiön kautta. Se on yhtyeen kolmas studioalbumi. Albumin on tuottanut Nick Raskulinecz. Suomessa albumi nousi virallisen albumilistan sijalle 14.
Tuotanto

Yhtye aloitti kappaleiden kirjoittamisen albumille kesällä 2009. Ensimmäisen kerran yhtye meni studioon keväällä 2010 tuottaja Steve Lillywhiten kanssa, mutta myöhemmin he lopettivat albumin nauhoitukset hänen kanssaan, koska työskentely hänen kanssaan ei toiminut. Huhtikuussa 2011 he aloittivat albumin nauhoitukset uuden tuottajan, Nick Raskulineczin kanssa.
23. kesäkuuta 2011 yhtyeen laulaja Amy Lee kertoi, että lähes valmiina oli 16 kappaletta, joista kaikki eivät kuitenkaan tulisi albumille. Myöhemmin kuitenkin ilmoitettiin, että kaikki 16 kappaletta tulevat olemaan albumin deluxe-versiolla. Lee on sanonut, että kappaleiden sanoitukset käsittelevät muun muassa rikkinäisyyttä, vapauden kaipuuta, menetystä ja rakastumista.
Kesäkuussa 2011 ilmoitettiin, että uusi albumi julkaistaisiin 4. lokakuuta 2011, ja sen nimeksi paljastettiin Evanescence. Heinäkuussa levy-yhtiö kuitenkin siirsi levyn julkaisuajankohtaa viikolla eteenpäin.
Singlet

Albumin ensimmäisenä singlenä julkaistiin kappale ”What You Want” 9. elokuuta 2011. Kappaleen ensiesitys oli MTV-kanavalla edellisenä päivänä. Kappaleeseen kuvattiin New Yorkissa musiikkivideo.
Albumin toinen single on kappale ”My Heart Is Broken”. Kappaleen musiikkivideo julkaistiin tammikuussa 2012.
Kappaleet

What You Want – 3.41
Made of Stone – 3.33
The Change – 3.42
My Heart is Broken – 4.29
The Other Side – 4.05
Erase This – 3.55
Lost in Paradise – 4.42
Sick – 3.30
End of the Dream – 3.49
Oceans – 3.38
Never Go Back – 4.27
Swimming Home – 3.43
Deluxe Edition
New Way to Bleed – 3.46
Say You Will – 3.43
Disappear – 3.07
Secret Door – 3.53
Japanilainen painos
The Last Song I’m Wasting On You – 4.07
Japanilainen Deluxe Edition
New Way to Bleed – 3.46
Say You Will – 3.43
Disappear – 3.07
Secret Door – 3.53
The Last Song I’m Wasting On You – 4.07
iTunes
New Way to Bleed – 3.46
Say You Will – 3.43
Disappear – 3.07
Secret Door – 3.53
What You Want (Elder Jepson Remix) – 3.18
Kokoonpano

Terry Balsamo – kitara, sävellys
Will Hunt – rummut, sävellys
Amy Lee – laulu, piano, koskettimet, harppu, sävellys, sanoitus
Tim McCord – bassokitara, sävellys
Troy McLawhorn – kitara, sävellys
Kokoonpano > Vierailevat muusikot

Claire Bryant – sello
Claire Chan – viulu
Jonathan Dinklage – viulu, alttoviulu
Peter Donovan – basso
Dave Eggar – sello
Maxim Moston – viulu
Suzy Perelman – viulu
Sarah Pratt – viulu
Michael Roth – viulu
Antoine Silverman – konserttimestari
Hiroko Taguchi –  viulu, alttoviulu
Entcho Todorov – viulu
Chris Vrenna – koskettimet, ohjelmointi
Zach Williams – sanoitus
Anja Wood – sello
Kokoonpano > Tuotanto, tekniikka ja miksaus

Zach Blackstone – miksausassistentti
David Campbell – konsultti (jousisovitukset)
Paul Fig – miksaus
William B. Hunt – sävellys, ohjelmointi
Ted Jensen – masterointi
John Nicholson – rumputeknikko
Nick Rakulinecz – tuottaja
Randy Staub – miksaus
Mike Simmons – kitarateknikko
Phillis Sparks – soitinteknikko
Nathan Yarborough – avustava miksaaja
Arvostelut

Allmusic:
Entertainment Weekly: B
Imperiumi: 8/10
Metacritic: 63/100
PopMatters:
Rolling Stone:
Soundi:
Listasijoitukset

Albumi debytoi Yhdysvalloissa Billboard 200 -listan sijalla yksi 127 000 kappaleen myyntimäärällä. Se on yhtyeen toinen studioalbumi, joka sijoittuu listan ykköseksi. Myös yhtyeen edellinen albumi, vuonna 2006 julkaistu The Open Door debytoi listan ykkössijalla.
| Lista | Paras sijoitus |
| --- | --- |
 Alankomaat: 14
 Australia: 5
 Belgia (Flanderi): 12
 Belgia (Vallonia): 9
 Irlanti: 17
 Itävalta: 4
 Iso-Britannia: 4
 Kanada: 2
 Norja: 19
 Ruotsi: 16
 Suomi: 14
 Sveitsi: 4
 Uusi-Seelanti: 3
 Yhdysvallat: 1
Aiheesta muualla

Evanescence discogs.com-sivustolla
Bruce Gordon

Bruce Gordon
Bruce Gordon (1. helmikuuta 1916 Fitchburg, Massachusetts – 20. tammikuuta 2011 Santa Fe, New Mexico) oli yhdysvaltalainen näyttelijä. Hän tuli tunnetuksi Frank Nittin roolistaan vuosina 1959–1963 esitetyssä televisiosarjassa The Untouchables. Hän esiintyi myös Marxin veljesten elokuvassa Sardiinimysteerio (1949).
Aiheesta muualla

Bruce Gordon Internet Movie Databasessa. (englanniksi)
Brittany Borman

Brittany Borman (s. 1. heinäkuuta 1989 Festus, Missouri) on yhdysvaltalainen yleisurheilija, jonka päälaji on keihäänheitto.
Yhdysvaltojen olympiakarsinnoissa Eugenessa 1. heinäkuuta 2012 Borman heitti naisten keihäsfinaalissa 61,51 metriä viimeisellä heitollaan ja voitti karsintakilpailun. Se oli Bormanin uran ensimmäinen 61 metrin ylitys, ja tuolloin olympialaisten A-rajana olleen 61 metrin rikkouduttua hän pääsi mukaan olympiajoukkueeseen. Lontoon olympialaisissa Borman heitti karsinnassa parhaalla heitollaan 59,27 metriä eikä selviytynyt loppukilpailuun. Moskovan MM-kilpailuissa 2013 Borman karsiutui loppukilpailusta tuloksella 57,63. Pekingin MM-kisoissa 2015 hän oli 12:s.
Festuksen high schoolissa opiskellessaan Borman kilpaili kuulantyönnössä, kiekonheitossa, pituushypyssä, 100 metrin aitajuoksussa, kolmiloikassa ja korkeushypyssä. Valmistuttuaan high schoolista 2008 Borman sai yleisurheilumenestyksensä ansiosta stipendin Kalifornian yliopistoon. Siellä hänen aikeenaan oli luoda uraa seitsenottelijana suuresti ihailemansa Jackie Joyner-Kerseen tavoin. Siirryttyään yhden kauden jälkeen Oklahoman yliopistoon Borman kuitenkin päätti seitsenottelun sijaan keskittyä kiekon- ja keihäänheittoon. Hän voitti NCAA:n mestaruuden kiekonheitossa 2010 ja keihäässä vuosina 2010, 2011 ja 2012. Vuonna 2013 Borman voitti keihäänheiton Yhdysvaltain-mestaruuden tuloksella 60,91. Vuonna 2014 hän sijoittui maansa mestaruuskilpailuissa toiseksi tuloksella 62,05.
Bormanin henkilökohtainen ennätys keihäässä on Kawasakissa 10. toukokuuta 2015 heitetty 64,75 metriä. Kiekkoa hän on heittänyt parhaimmillaan 56,72 metriä Dentonissa 10. huhtikuuta 2010.
Aiheesta muualla

Brittany Bormanin viralliset verkkosivut (Arkistoitu – Internet Archive) (englanniksi)
Chris Lawrence

| Chris Lawrence> Henkilötiedot |
| --- | --- |
Syntynyt: 27. heinäkuuta 1933 
Kansalaisuus:   Britannia
Formula 1 -ura
Aktiivivuodet:  1966
Talli(t):  Cooper
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1966
Viimeinen kilpailu:  Saksan Grand Prix 1966
Christopher J. Lawrence (27. heinäkuuta 1933 Ealing, Lontoo – 13. elokuuta 2011) oli brittiläinen F1-kuljettaja. Hän osallistui kahteen F1-osakilpailuun kaudella 1966. Hän oli parhaimmillaan 11. Britannian GP:ssä 1966. Toisen kilpailun hän keskeytti. Hän ajoi Cooperista muunnellussa J.A. Pearce -tallissa.
Camille Chamoun

Camille Chamoun
Camille Chamoun (3. huhtikuuta 1900 Deir-el-Qamar, Libanon – 7. elokuuta 1987 Beirut, Libanon) oli Libanonin presidentti 1951–1958.
Poliittisen uransa alussa Chamoun vaikutti lähinnä maroniittikristittyjen muodostamassa Perustuslaillisessa ryhmässä. 1940-luvun lopulla Chamoun oli noussut ryhmän keskiöön. Hän pyrki presidentiksi jo 1948, mutta se ei onnistunut, sillä Bishara al-Khuri valittiin toiselle kaudelle, joten hän ryhtyi rakentamaan poliittista oppositiota. Khuri joutui syksyn 1952 yleislakon vuoksi eroamaan, ja Chamoun valittiin presidentiksi. Hänen valtakaudellaan maassa vallitsi todellinen demokratia, lehdistö oli vapaa ja poliittinen oppositio saattoi toimia, mutta hänen uudistuksensa eivät jääneet pysyviksi.
Kun muslimien tukema aseellinen kapina puhkesi Beirutissa 1958, hänen eroaan alettiin vaatia. Hän kuitenkin toimi kautensa loppuun mutta ei asettunut ehdokkaaksi toiselle kaudelle, ja lyhyen tauon jälkeen hänet valittiin 1960 parlamenttiin. Sisällissodan puhjettua 1975 hän nousi vaikutusvaltaiseen asemaan ja oli ministerinä useaan otteeseen.
Chamous kirjoitti useita muistelmateoksia, muun muassa Crise au Leban (1977) ja Mémoires et souvenirs (1979).
Aiheesta muualla

Kuvia tai muita tiedostoja aiheesta Camille Chamoun Wikimedia Commonsissa
Chris Kyle

| Chris Kyle |
| --- | --- |
 Chris Kyle tammikuussa 2012.
Henkilötiedot
Syntynyt: 8. huhtikuuta 1974 Odessa, Texas, Yhdysvallat
Kuollut: 2. helmikuuta 2013 (38 vuotta) Erathin piirikunta, Texas, Yhdysvallat
Kansalaisuus:  Yhdysvallat
Ammatti:  tarkka-ampuja
Sotilashenkilö
Palvelusvuodet:  1999–2009
Taistelut ja sodat:  Irakin sota
Sotilasarvo:  Chief Petty Officer
Kunniamerkit:  Silver Star (2) Bronze Star (5)
 Nimikirjoitus
Christopher Scott ”Chris” Kyle (8. huhtikuuta 1974 Odessa, Texas, Yhdysvallat – 2. helmikuuta 2013 Erathin piirikunta, Texas, Yhdysvallat) oli yhdysvaltalainen Navy SEAL -erikoisjoukkoihin kuulunut Yhdysvaltain armeijahistorian paras tarkka-ampuja. Hänen on vahvistettu ampuneen yli 160 ihmistä Irakissa vuosina 2003–2009.
Palveluksensa jälkeen Kyle kirjoitti kaksi omaelämäkertaa American Sniper (2012) ja American Gun (2013). American Sniper ilmestyi suomennettuna samannimisenä vuonna 2015.
Kyle kuoli 2. helmikuuta 2013 texasilaisella ampumaradalla, kun sotaveteraani Eddie Ray Routh ampui hänet ja hänen ystävänsä Chad Littlefieldin. Kyle ja Littlefield olivat ottaneet Routhin mukaansa radalle, koska halusivat auttaa posttraumaattisesta stressihäiriöstä kärsivää kollegaansa. 24. helmikuuta 2015 27-vuotias Routh sai murhista elinkautisen tuomion ilman mahdollisuutta päästä ehdonalaiseen vapauteen.
Kylen omaelämäkertaan American Sniper perustuva Clint Eastwoodin ohjaama samanniminen elokuva sai ensi-iltansa vuonna 2014. Kylea elokuvassa näyttelee Bradley Cooper.
Etapit 12–21 Espanjan ympäriajossa 2011

Espanjan ympäriajon 2011 etappien 12–21 tulokset:
12. etappi > 1. syyskuuta 2011, Ponteareas–Pontevedra, 160 km

Lähde: Cyclingnews
13. etappi > 2. syyskuuta 2011, Sarria–Ponferrada, 150 km

Lähde: Cyclingnews
14. etappi > 3. syyskuuta 2011, Astorga – La Farrapona, Lagos de Somiedo, 173,2 km

Lähde: Cyclingnews
15. etappi > 4. syyskuuta 2011, Avilés–Angliru, 144 km

Lähde: Cyclingnews
16. etappi > 6. syyskuuta 2011, Villa Romana La Olmeda – Haro, 180 km

Lähde: Cyclingnews
17. etappi > 7. syyskuuta 2011, Faustino V – Peña Cabarga, 212,5 km

Lähde: Cyclingnews
18. etappi > 8. syyskuuta 2011, Solares–Noja, 169,7 km

Lähde: Cyclingnews
19. etappi > 9. syyskuuta 2011, Noja–Bilbao, 157,9 km

Lähde: Cyclingnews
20. etappi > 10. syyskuuta 2011, Bilbao–Vitoria-Gasteiz, 187 km

Lähde: Cyclingnews
21. etappi > 11. syyskuuta 2011, Circuito del Jarama – Madrid, 84 km

Lähde: Cyclingnews
Bruce Greyson

Bruce Greyson (s. 1946) on yhdysvaltalainen psykiatri ja parapsykologi Virginian yliopistolta, joka on erikoistunut kuolemanrajakokemusten tutkimukseen. Hän oli mukana perustamassa maailman ensimmäistä kuolemanrajakokemusten tutkimusjärjestöä International Association for Near-Death Studies (IANDS) ja toimi Journal of Near‑Death Studies -julkaisun päätoimittajana vuosina 1987–2008. Hän oli Ian Stevensonin perustaman kuolemanrajakokemuksiin ja jälleensyntymisväitteisiin erikoistuneen Division of Perceptual Studies -tutkimusyksikön johtaja Virginian yliopistolla vuosina 2002–2014.
Greyson tunnetaan vuonna 1983 kehittämästään kuolemanrajakokemusten arviointiin käytetystä asteikosta, joka mittaa kokemusten syvyyttä. Asteikko hyödyntää 16 kysymystä, jotka jakautuvat neljään ulottuvuuteen: kognitiiviseen, affektiiviseen, paranormaaliin ja transsendenttiin. Kysymyksiin tarjotaan ainoastaan kolmea vastausvaihtoehtoa, jotka on pisteytetty 0–2. Autenttisen kuolemanrajakokemuksen odotetaan saavan vähintään seitsemän pistettä 32:sta, keskimääräinen tulos suuresta aineistosta on 15 pistettä.
Ensimmäisen kohtaamisensa kuolemanrajakokemukseksi luokiteltavan ilmiön kanssa Greyson väittää tapahtuneen 1960-luvulla psykiatrin uransa alkuvaiheessa. Greyson väittää tajuttoman potilaan kertoneen ruumiista irtautumisen kokemuksestaan ja kuvailleen tarkasti, mitä toisessa huoneessa tapahtui. Tapahtumahetkellä kuolemanrajakokemukset eivät olleet tunnettu ilmiö, koska ne popularisoinut Raymond Moodyn teos julkaistiin vasta 1975. Greysonilla ei ollut uskonnollista kotitaustaa, mutta vuosikymmenien kuolemanrajakokemustutkimusten jälkeen hän päätyi uskomaan ruumiista irrallisen tietoisuuden mahdollisuuteen. Greyson kertoi Los Angeles Times -lehdelle 1990-luvulla mahdollisuudesta, että lääketiede voisi potentiaalisesti onnistua jäljentämään kuolemanrajakokemusten hyödyllisiä seurauksia, mikäli ilmiö opittaisiin tuntemaan paremmin.
Greyson kirjoitti vuonna 2021 teoksen After: A Doctor Explores What Near-Death Experiences Reveal about Life and Beyond, jossa hän käsittelee kuolemanrajakokemustutkimuksiaan. Uskonnonfilosofian dosentti Leo Näreaho on huomioinut, että Greyson ei teoksessaan käsittele kysymystä miksi vain 10–20 % lähellä kuolemaa käyneistä raportoi kuolemanrajakokemuksesta. Teos ei myöskään lähesty länsimaiden ulkopuolella asuvien kuolemanrajakokemuksia, ja Greyson pitää lähtökohtanaan käsitystä jonka mukaan tietoisuus ei synny aivoissa.
Kirjallinen tuotanto

Greyson, Bruce: After: A Doctor Explores What Near-Death Experiences Reveal about Life and Beyond.  St. Martin's Publishing Group, 2021.  ISBN 9781250263032.
Bruce Greyson, Debbie James, Janice Miner Holden (toim.): The Handbook of Near-Death Experiences: Thirty Years of Investigation.  Bloomsbury Academic, 2009.  ISBN 9780313358647.
Bullionismi

Bullionismi on 1500-1600-luvuilla vaikuttanut alkeellinen talouspolitiikan muoto. Sen päämääränä on hankkia maalle mahdollisimman paljon kultaa ja hopeaa ja estää niiden vienti pois maasta, jopa kuoleman uhalla. Esimerkki bullionistisesta talouspolitiikasta on Espanjan pyrkimys estää Amerikasta tuodun kullan päätymistä muille.
Burning

| Burning> 버닝 (Beoning) |
| --- | --- |

Ohjaaja:  Lee Chang-dong
Käsikirjoittaja:   Oh Jung-mi  Lee Chang-dong 
Perustuu:  Haruki Murakamin novelliin Barn Burning
Tuottaja:   Lee Joon-dong  Lee Chang-dong 
Säveltäjä:  Mowg
Kuvaaja:  Hong Kyung-pyo
Leikkaaja:   Kim Hyeon  Kim Da-won 
Pääosat:   Yoo Ah-in  Steven Yeun  Jeon Jong-seo 
Valmistustiedot
Valmistusmaa:  Etelä-Korea
Tuotantoyhtiö:   Pinehouse Film  Now Film  NHK 
Levittäjä:  CGV Arthouse
Ensi-ilta:   2018-5-1616. toukokuuta 2018 (Cannes)  2018-5-1717. toukokuuta 2018 (Etelä-Korea)  2019-2-2222. helmikuuta 2019 (Suomi)  
Kesto:  148 minuuttia
Alkuperäiskieli:  korea
Tuotto:  7,1 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Burning (hangul: 버닝; uudistettu latinisaatio: Beoning) on vuonna 2018 ensi-iltansa saanut eteläkorealainen jännityselokuva, jonka on ohjannut Lee Chang-dong sekä tähdittänyt Yoo Ah-in, Steven Yeun ja Jeon Jong-seo. Se perustuu Haruki Murakamin novelliin Barn Burning.
Burning sai maailmanensi-iltansa Cannesin elokuvajuhlilla 16. toukokuuta 2018, jossa se kilpaili Kultaisesta palmusta. Suomessa elokuva sai ensi-iltansa 22. helmikuuta 2019.
Asetelma

Lee Jongsu (Yoo Ah-in) on kirjailijan ammatista haaveileva maalaistalon poika, jonka jo valmiiksi vaikea elämä mutkistuu kahden ihmisen myötä: viehättävä lapsuudentoveri Shin Haemi (Jeon Jong-seo) herättää Jong-su'ssa ihastusta ja mies suostuu oitis, kun Haemi pyytää Jongsu'n vahtimaan kissaansa kahden viikon ajan Afrikan matkan ajan. Palattuaan matkalta Haemi esittelee Benin (Steven Yeun), varakkaan ja hienostuneen miehen, joka yltäkylläinen elämäntyyli herättää Jongsu'ssa kateutta. Kun Ben paljastaa epätavallisen harrastuksensa ja Haemi yllättäen katoaa, Jongsu'n sisällä kytevä mustasukkaisuus roihahtaa liekkeihin.
Näyttelijät

| 0 | 1 | 2 |
| --- | --- | --- |
|  Yoo Ah-in  | … |  Lee Jongsu   |
|  Steven Yeun  | … |  Ben   |
|  Jeon Jong-seo  | … |  Shin Haemi   |
|  Kim Soo-Kyung  | … |  Yeon-ju   |
|  Choi Seung-ho  | … |  Lee Yong-seok   |
|  Lee Joong-ok  | … |  partioija   |
|  Moon Sung-keun  | … |  lakimies   |
|  Min Bok-gi  | … |  tuomari   |
|  Ban Hye-ra  | … |  Jong-su'n äiti   |
|  Lee Bong-ryun  | … |  Hae-mi'n sisko   |
Arvioita

| 0 | 1 | 2 |
| --- | --- | --- |
Muropaketti Aki Lehti: 
Helsingin Sanomat Pertti Avola: 
Film-O-Holic Pauliina Savola: 
Aamulehti Antti Selkokari: 
Episodi Milla Olkkonen:
Aiheesta muualla

Burning Internet Movie Databasessa (englanniksi)
Charles Bally

Charles Bally
Charles-Louis Bally (4. helmikuuta 1865 Geneve – 10. huhtikuuta 1947 Geneve) oli sveitsiläinen kielitieteilijä. Nykyään Bally muistetaan ehkä parhaiten siitä, että hän toimitti yhdessä kollegansa Albert Sechehayen kanssa opettajansa Ferdinand de Saussuren postuumin kirjan Cours de linguistique générale, mutta 1920–1930-luvulla hän oli eräs keskeisimpiä eurooppalaisen kielitieteellisen strukturalismin edustajia yhdessä Roman Jakobsonin, Nikolai Trubetzkoyn ja Louis Hjelmslevin kanssa.
Channel 5

| Channel 5 |
| --- | --- |
Lähetykset alkoivat:  30. maaliskuuta, 1997
Omistaja:  Viacom International Media Networks
Katsojaosuus:  4,7 % (Elokuu 2011, BARB)
Maa:  Iso-Britannia ja Irlanti
Aiemmin:  Five (2002–2010)  Channel Five (2010–2011)
Kotisivu:  Channel5.com
Antenniverkko
:  Kanava 5
Satelliitti
:  Kanava 5
Kaapeliverkko
:  105   150 (HD)
Internet
TVCatchup:  Watch live (vain UK)
Infobox OKNimi-testi OK: 
Channel 5 (Kanava 5) on brittiläinen televisiokanava. Kanava aloitti toimintansa 30. maaliskuuta 1997. Channel 5 kaikkien aikojen katsojaennätys tehtiin, kun Celebrity Big Brother 2011 alkoi. Ohjelma keräsi 5,3 miljoonaa katsojaa TV:n ääreen. Kanavan rinnakkaiskanavia ovat 5* ja 5USA.
Ohjelmistoa

Big Brother
CSI: Miami
CSI: New York
Greyn Anatomia
Ulosottomiehet
Aiheesta muualla

Virallinen sivusto
Chissey-sur-Loue

Saint-Christophen kirkko Chissey-sur-Louessa
Chissey-sur-Loue on kunta Juran departementissa Franche-Comtén hallintoalueella Ranskassa. Kunnassa oli 350 asukasta vuoden 1999 väestönlaskennassa. Chissey-sur-Louen pinta-ala on 39 neliökilometriä.